Izziņa par atzinumos sniegtajiem iebildumiem

|  |
| --- |
| Likumprojekts "Grozījums Maksātnespējas likumā" (VSS-424) |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | (VSS 28.05.2020, saskaņošana 26.08.2020) |
|  |  |
| Saskaņošanas dalībnieki | Tieslietu ministrija, Finanšu un kapitāla tirgus komisija, Latvijas Banka, Valsts kase |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

II Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrijas 20.07.2020. atzinumā Nr. 1-9.1/762 izteiktie iebildumi** |
|  | Papildināt 2.pantu ar sesto daļu šādā redakcijā:“(6) Uz izslēdzošā ieskaita līguma subjektu tiesiskās aizsardzības un maksātnespējas procesu attiecināmi šā likuma noteikumi, ievērojot Izslēdzošā ieskaita piemērošanas atvasinātajos finanšu darījumos likumā minētos izņēmumus un papildu noteikumus.” | Tieslietu ministrija ir izskatījusi likumprojektu “Grozījums Maksātnespējas likumā” (Likumprojekts), tā anotāciju un informē, ka Tieslietu ministrijai nav iebildumu par izstrādāto grozījumu pēc būtības, taču neatbalsta šī likumprojekta virzību.No šī likumprojekta, kā arī saistītā likumprojekta “Izslēdzošā ieskaita piemērošanas atvasināto finanšu instrumentu darījumos likums” (VSS-420) nav izsecināma grozījuma Maksātnespējas likumā steidzamība. Tamdēļ norādāms, ka Tieslietu ministrija izstrādā un šā gada laika (provizoriski – augustā/septembrī) virzīs cita starp Maksātnespējas likuma grozījumus Eiropas Parlamenta un Padomes 2019. gada 20. jūnija direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju) ieviešanai. Ievērojot minēto, pašlaik izstrādātajā Likumprojektā iekļauto grozījumu būs iespējams iekļaut likumprojektā, ar ko tiks nodrošināta Direktīvas par pārstrukturēšanu un maksātnespēju ieviešana, neveidojot normatīvo aktu plūdus.Papildus izsakām šādu priekšlikumu: Lai nodrošinātu terminoloģijas salāgošanu un atbilstību Maksātnespējas likumam, aicinām papildināt Likumprojektu aiz vārdiem "tiesiskās aizsardzības" ar vārdiem "procesu". | **Priekšlikums daļēji ņemts vērā.****1.1.** Ar likumprojekta „Grozījums Maksātnespējas likumā” steidzamību ir jāsaprot tas, ka ir vitāli svarīgi nodrošināt to, lai likumprojekts „Grozījums Maksātnespējas likumā” tiktu virzīts vienlaicīgi ar likumprojektu „Izslēdzošā ieskaita piemērošanas kvalificētajiem finanšu darījumiem likums”, kā arī ar to saistītajiem likumprojektiem, t.i., likumprojektu „Grozījumi Kredītiestāžu likumā”, likumprojektu „Grozījumi Kredītiestāžu un ieguldījumu brokeru sabiedrību darbības atjaunošanas likumā” un likumprojektu „Grozījumi Apdrošināšanas un pārapdrošināšanas likumā”. Izslēdzošā ieskaita regulējums var tikt efektīvi piemērots vien tad, ja kāda līdzēja maksātnespējas gadījumā nav piemērojami maksātnespējas noteikumi, kas paredz ieskaita aizliegumu, maksātnespējas procesa administratora tiesības vienpusēji atkāpties no līguma vai apstrīdēt līgumu, kā arī tādi noteikumi, kas nepieļauj atkāpes no visu kreditoru vienlīdzības principa. Gadījumā, ja Saeimā tiks virzīts atsevišķi likumprojekts „Ieslēdzošā ieskaita piemērošanas kvalificētajiem finanšu darījumiem likums”, bet likumprojekta „Grozījums Maksātnespējas likumā” virzība aizkavēsies, tad tas būtiski ietekmēs finanšu tirgus dalībniekus, jo Latvijas tiesiskais regulējums pilnībā nenodrošinās izslēdzošā ieskaita efektīvu piemērošanu. Jāņem vērā, ka finanšu tirgus dalībnieki lielā mērā vadās no ISDA atzinuma par to, vai konkrētās valsts tiesību akti ļauj piemērot izslēdzošo ieskaitu. Kamēr netiks saņemts pozitīvs ISDA atzinums, tā saucamie jumta līgumi (Master Agreement) ar Latvijas finanšu tirgus dalībniekiem visticamāk netiks slēgti un jauni darījumi, kurus aptver jumta līguma regulējums, nenotiks. Kopumā darījumi ar atvasinātajiem finanšu instrumentiem notiks tāpat kā līdz šim. Taču, piemēram, finanšu tirgū nelicencēti un neregulēti subjekti, tajā skaitā lielas sabiedrības kā AS „Latvenergo”, AS „Air Baltic Corporation” vai SIA „Lattelecom” nevarēs izmantot tās priekšrocības, kādas tiem šis regulējums sniegtu, veicot nākotnes cenas hedžēšanu (cenas apdrošināšanu), kas palīdz izvairīties no neizdevīgām biržas cenu svārstībām. Tas nozīmē, ka darījumi ar atvasinātajiem finanšu instrumentiem kopumā būs dārgāki, jo attiecīgā tiesiskā regulējuma Latvijā neesamība ir risks, kas tiek ietverts katra produkta cenā. Tādējādi likumprojekta „Grozījums Maksātnespējas likumā” virzīšana Saeimā atsevišķi nav atbalstāma, jo tas var atstāt negatīvu ietekmi uz tautsaimniecību.Tāpat vēršam uzmanību, ka Eiropas Parlamenta un Padomes 2019.gada 20.jūnija direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza direktīvu (ES) 2017/1132 (Direktīva par pārstrukturēšanu un maksātnespēju) cita starpā paredz regulējumu arī attiecībā uz izslēdzošā ieskaita piemērošanu.Minētās direktīvas 94.apsvērumā ir norādīts, ka „Finanšu tirgu stabilitāte lielā mērā ir atkarīga no finanšu nodrošinājuma mehānismiem, it īpaši, kad nodrošinājums tiek sniegts saistībā ar dalību izraudzītās sistēmās vai centrālo banku operācijās un kad centrālajiem darījumu partneriem tiek sniegta drošības rezerve. Tā kā to finanšu instrumentu vērtība, kas sniegti kā nodrošinājums, var būt ļoti svārstīga, ir izšķiroši svarīgi realizēt to vērtību ātri, pirms tā samazinās. Tāpēc Eiropas Parlamenta un Padomes Direktīvas 98/26/EK un 2002/47/EK noteikumi un Regula (ES) Nr. 648/2012 būtu jāpiemēro neatkarīgi no šīs direktīvas noteikumiem. Dalībvalstīm būtu jāļauj savstarpējā ieskaita, tostarp noslēguma ieskaita, līgumus atbrīvot no atsevišķu izpildes panākšanas darbību apturēšanas sekām pat tādos apstākļos, kad uz tiem neattiecas Direktīva 98/26/EK un 2002/47/EK un Regula (ES) Nr. 648/2012, ja šādu līgumu izpilde ir panākama saskaņā ar attiecīgās dalībvalsts tiesību aktiem pat tad, ja ir uzsākta maksātnespējas procedūra. **Tas varētu attiekties uz būtisku skaitu jumta līgumu, ko gan nefinanšu, gan finanšu darījumu partneri plaši izmanto finanšu, enerģijas un izejvielu tirgos. Šādi līgumi samazina sistēmiskos riskus, jo īpaši atvasināto instrumentu tirgos. Tāpēc šādus līgumus varētu atbrīvot no ierobežojumiem, kas ar maksātnespējas tiesību aktiem noteikti izpildāmiem līgumiem. Tādējādi dalībvalstīm būtu arī jāļauj no atsevišķu izpildes panākšanas darbību apturēšanas sekām atbrīvot likumiskus ieskaita līgumus, tostarp noslēguma ieskaita līgumus, kuri darbojas pirms uzsāktas maksātnespējas procedūras.** Atsevišķu izpildes panākšanas darbību apturēšana tomēr būtu jāattiecina uz summu, kas rodas ieskaita līgumu, tostarp noslēguma ieskaita līgumu, darbības rezultātā.”Savukārt minētās direktīvas 7.panta 6.punkts noteic, ka „**Dalībvalstis var paredzēt, ka atsevišķu izpildes panākšanas darbību apturēšana neattiecas uz savstarpējā ieskaita līgumiem, tostarp noslēguma ieskaita līgumiem, finanšu tirgos, enerģijas tirgos un izejvielu tirgos pat apstākļos, kad 31. panta 1. punkts nav piemērojams, – ja šādu līgumu izpilde ir panākama saskaņā ar valstu maksātnespējas tiesību aktiem**. Apturēšana tomēr attiecas uz prasījuma izpildes panākšanu, ko īsteno kreditors pret parādnieku, ja šis prasījums radies savstarpējā ieskaita līguma darbības rezultātā. Pirmo daļu nepiemēro līgumiem par to preču, pakalpojumu vai energoresursu piegādi, kas nepieciešami parādnieka uzņēmuma darbībai, izņemot, ja šādi līgumi ir tādas pozīcijas veidā, kas tiek tirgota biržā vai citā tirgū, un ir tādi, ka tos jebkurā laikā var aizstāt ar pašreizējo tirgus vērtību.”Finanšu ministrijas izstrādātais likumprojekts „Izslēdzošā ieskaita piemērošanas kvalificētajiem finanšu darījumiem likums” un ar to saistītais likumprojekts „Grozījums Maksātnespējas likumā” pēc būtības palīdz sasniegt tos pašus mērķus, kādi ir noteikti direktīvā par pārstrukturēšanu un maksātnespēju.Ja Tieslietu ministrijas ieskatā, lai pārņemtu direktīvas par pārstrukturēšanu un maksātnespēju 7.panta 6.punktu, ir nepieciešams veikt vēl arī kādus citus grozījumus Maksātnespējas likumā, tad būtu jāizvērtē lietderība šādus grozījumus iekļaut Finanšu ministrijas virzītajā likumprojektā „Grozījums Maksātnespējas likumā”, kas Ministru kabinetā un Saeimā skatāmi kopā ar likumprojektu „Izslēdzošā ieskaita piemērošanas kvalificētajiem finanšu darījumiem likums”. Pārējās normas, kas Latvijai jāpārņem, ieviešot minēto direktīvu, var tikt virzītas Saeimā arī atsevišķi kā Tieslietu ministrijas virzītais likumprojekts grozījumiem Maksātnespējas likumā.Vēršam uzmanību, ka likumprojekts „Izslēdzošā ieskaita piemērošana kvalificētajiem finanšu darījumiem likums” skar Eiropas Centrālās bankas kompetenci, tāpēc tas saskaņā ar Līguma par Eiropas Savienības darbību 127.panta 4.punktu, 282.panta 5.punktu un 4.protokola „Par Eiropas Centrālo bankas sistēmas un Eiropas Centrālās bankas statūtiem” 3. un 4.pantu ir jāskaņo ar Eiropas Centrālo banku. Lai Finanšu ministrija attiecīgo normatīvā akta projektu saskaņotu ar Eiropas Centrālo banku atbilstoši Ministru kabineta kārtības ruļļa 110.2.punktam un 133.punktam būtu jāatliek Ministru kabinetā izskatāmā normatīvā akta projekta iesniegšanu Ministru kabinetā uz diviem mēnešiem. Tā kā likumprojekts „Grozījums Maksātnespējas likumā” ir cieši saistīts ar likumprojektu „Izslēdzošā ieskaita piemērošanas kvalificētajiem finanšu darījumiem likums” normām, jo tieši grozījumi Maksātnespējas likumā ir tie, kas nodrošina izslēdzošā ieskaita piemērojamību, tad saskaņošanai nosūtāmi abi likumprojekti. Tāpat saskaņošanai nosūtāms likumprojekts „Grozījumi Kredītiestāžu likumā”, ņemot vērā, ka Maksātnespējas likums neregulē kredītiestāžu maksātnespējas procesu. Līdzīgi kā likumprojekts „Grozījums Maksātnespējas likumā”, kas paredz papildināt likuma 2.pantu ar sesto daļu, arī likumprojekta „Grozījumi Kredītiestāžu likumā” 2.pants, kas paredz papildināt minēto likumu ar 10.3pantu, mērķis ir nodrošināt to, ka izslēdzošais ieskaits var tikt piemērots izslēdzošā ieskaita līdzēja maksātnespējas gadījumā. **1.2.** Priekšlikums ņemts vērā.Likumprojekta norma, kas paredz papildināt 2.pantu ar sesto daļu, ir izteikta šādā redakcijā:„(6) Uz izslēdzošā ieskaita līguma subjektu tiesiskās aizsardzības procesu un maksātnespējas procesu attiecināmi šā likuma noteikumi, ievērojot Izslēdzošā ieskaita piemērošanas kvalificētajiem finanšu darījumiem likumā minētos izņēmumus un papildu noteikumus.” | Papildināt 2.pantu ar sesto daļu šādā redakcijā:„(6) Uz izslēdzošā ieskaita līguma subjektu tiesiskās aizsardzības procesu un maksātnespējas procesu attiecināmi šā likuma noteikumi, ievērojot Izslēdzošā ieskaita piemērošanas kvalificētajiem finanšu darījumiem likumā minētos izņēmumus un papildu noteikumus.” |
| Atbildīgā amatpersona |  |  |  |
|  | (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Gunvaldis Davidovičs

|  |
| --- |
| Finanšu ministrijasFinanšu tirgus politikas departamenta jurists |
| (amats) |
| tālr. 67083931 |
| (tālruņa un faksa numurs) |
| Gunvaldis.Davidovics @fm.gov.lv  |
| (e-pasta adrese) |

Gunvaldis Davidovičs

67083931, Gunvaldis.Davidovics@fm.gov.lv